INTUCH กำไรปี 58 เพิ่มขึ้น 9% มาที่ 1.61 หมื่นลบ. ใจดีแจกปันผล 2.47 บ./หุ้น
INTUCH กำไรปี 58 เพิ่มขึ้น 9% มาที่ 1.61 หมื่นลบ. จากปีก่อนมีกำไร 1.48 หมื่นลบ. ใจดีแจกปันผล 2.47 บ./หุ้น XD 4 เม.ย.59 กำหนดจ่ายปันผล 28 เม.ย.นี้

18 ก.พ. 2559

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 1.61 หมื่นล้านบาท หรือมีกำไรสุทธิ 5.01 บาทต่อหุ้น เพิ่มขึ้น 9% จากช่วงเดียวกันของปีก่อนที่มีกำไรสุทธิ 1.48 หมื่นล้านบาท หรือมีกำไรสุทธิ 4.60บาทต่อหุ้น
โดยผลการดำเนินงานในช่วงดังกล่าวเพิ่มขึ้น เนื่องจากรายได้จากการขายและการให้บริการของกลุ่มไทยคม และไอทีเอเอส โดยรายไดจากการขายและการให้บริการในปี 2558 เติบโตขึ้น จากการเพิ่มขึ้นของรายได้จากการให้บริการดาวเทียม โดยเฉพาะดาวเทียมไทยคม 7 ที่เริ่มให้บริการตั้งแต่ไตรมาส 4/2557 และสามารถขายช่องสัญญาณดาวเทียมได้เต็มร้อยในไตรมาส 4/2558 โดยรายได้จากการขายและให้บริการเติบโตตามประมาณการที่ร้อยละ 5-7
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มี.ค. 2559 เป็นเงินสดจำนวน 2.47 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 4 เม.ย. 2559 และกำหนดจ่ายเงินปันผลในวันที่ 28 เม.ย. 2559